En 30-årig mand kom alvorligt til skade, da han mandag styrtede på sin knallert på Stenhøjvej ved Frederikshavn. Nordjyllands Politi fortalte mandag til nordjyske.dk, at ulykken skete i forbindelse med en overhaling af en traktor og at manden mistede bevidstheden ved styrtet, hvor han ikke havde styrthjelm på. Tirsdag formiddag fortæller vagtchef ved Nordjyllands Politi Poul Badsberg, at manden er uden for livsfare, men ligger i kunstigt koma.

Opsummering:
30-årig mand uden for livsfare.